ས་སྐུ། །སོགས་སྒྲུབ་ཐབས་རྒྱས་པ་བཞིན་བྱ། དབང་བསྐུར་ཞིང་རིགས་བདག་གི་རྒྱས་གདབ་པའང་
བྱའོ། །ཕུར་པ་རྫས་ཀྱི་དཀྱིལ་འཁོར་ནི། ཨེ་སྥ་ར་ཎ་ཕཊ། ཞེས་བརྗོད་པས་ཕུར་གདན་ཨེ་ལས་གྲུ་གསུམ་མཐིང་ནག་འབར་བར་བསྐྱེད། སེེརྦ་ཤ་ཏྲཾ་སོགས་བརྗོད་དུས་གྲུ་གསུམ་གྱི་དབུས་སུ་དགྲ་བགེགས་ཐམས་ཅད་བཀུག་
55

ཕུར་པའི་ཆོས་སྐོར་
པར་བསམ། ཨོྃ་བཛྲ་ཀྲོ་དྷ་ཨ་མྲྀ་ཏ་སོགས་བརྗོད་པའི་ཚེ། མདུན་གྱི་ཕུར་པ་ལ་གུ་གུལ་གྱིས་བདུག་ཅིང་ཡུངས་ཀར་གྱིས་བྲབ། རང་གི་སྙིང་ཁའི་ཧཱུྃ་ལས་ཧཱུྃ་གཅིག་ཆད་པ་མདུན་དུ་སྲས་མཆོག་ཞལ་གསུམ་ཕྱག་དྲུག་ཞབས་བཞི་
དང་ལྡན་པའི་སྐུ་བསམ་ལ། སྐྱེ་མེད་རྣམ་དག་སོགས་ནས་མཐིང་ནག་གྲུ་གསུམ་འབར་བའི་གནས་འདིར་གཤེགས། བཛྲ་ཀཱི་ལི་ཀཱི་ལ་ཡ་ཛཿ ཞེས་པའི་བར་བརྗོད་པས་སྲས་མཆོག་སྨད་ཕུར་བུ་དབལ་གྱི་རྣམ་པ་ལ། སྟོད་ཞལ
གསུམ་ཕྱག་དྲུག་པར་བསམས་ཏེ། ཨོྃ་བཛྲ་ཀཱི་ལི་ཀཱི་ལ་སོགས་ནས། ཕུར་པ་ཆུ་སྲིན་རྣམ་གྲོལ་གྱི་ཕྱག་རྒྱས་བཟུང་ནས། དཱིཔྟ་ཙཀྲ་ཕུར་པའི་ལྷ། །ཞེས་པ་ནས། དབུ་ལ་རིགས་ལྔའི་སངས་རྒྱས་རྫོགས། །ཞེས་པའི་བར་
དང༌། ལྟེ་བ་མན་ཆད་སོགས་ལ་ཕུར་བུ་སྒྲིལ་ནས་སྔགས་རྣམས་བརྗོད་དུས་ཕུར་མགོ་སྤྱི་གཙུག དཔྲལ་བ། རྣ་ལྟག་གཡས། ལྟག་པ། རྣ་ལྟག་གཡོན་དང༌། ཀ་ཡ་སོགས་བརྗོད་དུས་དཔྲལ་མགྲིན་སྙིང་ཁར་རེག་པས་ཁྲོ་བོ་
ཁྲོ་མོ་ཐམས་ཅད་ཀྱི་ཕྲིན་ལས་བདག་ལ་འདུས་པར་བསམ་མོ། །དེ་ནས་རང་གི་སྙིང་ཁ་ནས་འོད་འཕྲོས་པས་རྡོ་རྗེ་གཞོན་ནུ་ལྷ་ལྔ་བཅུ་རྩ་གཅིག་གི་དཀྱིལ་འཁོར་ལ་དམ་ཅན་སྲུང་མས་བསྐོར་བ་མདུན་གྱི་ནམ་མཁར་བྱོན་པར་བསམ་
ཞིང༌། བཅོམ་ལྡན་རྡོ་རྗེ་གཞོན་ནུ་ཡབ་ཡུམ་དང༌། །སྤྲུལ་པ་ཡང་སྤྲུལ་བཀའ་བསྟོད་སྲུང་མའི་ཚོགས། །གློག་ལྟར་མྱུར་བའི་ཐུགས་རྗེས་འདིར་གཤེགས་ནས། །ཀཱི་ལ་ཡ་ཡི་དངོས་གྲུབ་བསྩལ་དུ་གསོལ། །ཨོྃ་བཛྲ་ཀཱི་ལི་ཀཱི་ལ་
56

2 আ །ཡ། ས་པཱ་རི་ཝཱ་ར་ས་མ་ཡ་ཛཿ ཛཿཧཱུྃ་བཾ་ཧོཿ ཞེས་དང༌། ཞབས་བསིལ་གདན་དབུལ་སྒྲུབ་ཐབས་རྒྱས་པ་བཞིན་བྱས་རྗེས། སྒེག་ཕྲེང་སོགས་ཀྱི་ཕྱི་མཆོད་དང་། ཡང་སྙིང་ལྷན་སྐྱེས་ལྟར་བྱ།...ནང་
མཆོད་རང་བྱུང་གདོད་ནས་དག་པ་ཡི། །སོགས་ནས། ཀ་པཱ་ལ་བནྡྷ་མ་ཧཱ་པཉྩ་ཨ་མྲྀ་ཏ་ཁ་ཁ་ཁཱ་ཧི་ཁཱ་ཧི། ཞེས་པའི་བར་སྒྲུབ་ཐབས་རྒྱས་པ་བཞིན་བྱ། རྒྱལ་བ་ཀུན་དངོས་རྩ་བའི་བླ་མ་དང༌། །རིག་འཛིན་བརྒྱུད་པའི་བླ་མ་
ཐམས་ཅད་ལ། །དཔལ་ཆེན་རྡོ་རྗེ་གཞོན་ནུ་ཡབ་ཡུམ་ལ། །རྣམ་དག་བདུད་རྩིའི་དམ་རྫས་མཉེས་མཆོད་འབུལ། །ཐུགས་རྗེ་ཆེེར་དགོངས་དབང་དང་དངོས་གྲུབ་སྩོལ། །མ་ཧཱ་པཉྩ་ཨ་མྲྀ་ཏ་ཁ་ཁ་ཁཱ་ཧི། འཇིགས་བྱེེད་ཆེན་པོ་ཁྲོ་
4.བོ་ཡབ་ཡུམ་བཅུ། །སྤྲུལ་པའི་ཕྲ་ཐབས་ཡབ་ཡུམ་ཉི་ཤུ་དང༌། །སྒོ་མ་བཞི་དང་སྲས་མཆོག་ཕུར་བུའི་ཚོགས། །རྣམ་དག་བདུད་རྩིའི་དམ་རྫས་མཉེས་མཆོད་འབུལ། །ཕྱི་ནང་མཁའ་འགྲོ་འཁོར་བཅས་ཐམས་ཅད་དང༌། །གིང་ ཨི
ཆེན་བཅོ་བརྒྱད་གིང་ཕྲན་འབུམ་སྡེ་དང༌། །དཔག་བསམ་ཤིང་ལྷ་རེ་བ་ཏི་རྣམས་ལ། །རྣམ་དག་བདུད་རྩིའི་དམ་རྫས་མཉེས་མཆོད་འབུལ། །ཤྭ་ན་མུ་ཁ་བདག་ཉིད་ཆེན་པོ་དང༌། །བསེ་ཡི་ལྷ་མོ་ཕྱོགས་བཅུའི་རྣལ་འབྱོར་
ཚོགས། །དམ་སྲུང་མཆེད་ལྕམ་བསྟན་མ་བཅུ་གཉིས་ལ། །རྣམ་དག་བདུད་རྩིའི་དམ་རྫས་མཉེས་མཆོད་འབུལ། །དྲིན་ཅན་རྩ་བའི་བླ་མའི་ཞལ་དུ་ཁཱ་ཧི། བརྒྱུད་པའི་བླ་མ་རྣམས་ཀྱི་ཞལ་དུ་ཁཱ་ཧི། ཆོས་སྐུ་ཀུན་ཏུ་བཟང་པོའི་

ཕུར་པའི་ཆོས་སྐོར་
ཞལ་དུ་ཁཱ་ཧི། ལོངས་སྐུ་རྡོ་རྗེ་སེམས་དཔའི་ཞལ་དུ་ཁཱ་ཧི། སྤྲུལ་སྐུ་པདྨ་འབྱུང་གནས་ཞལ་དུ་ཁཱ་ཧི། དཀྱིལ་འཁོར་ལྷ་ཚོགས་རྣམས་ཀྱི་ཞལ་དུ་ཁཱ་ཧི། ཁྱད་པར་ཆོས་སྐྱོང་སྲུང་མ་རྣམས་ཀྱི་ཞལ་དུ་ཁ་ཁ་ཁཱ་ཧི་ཁཱ་ཧི། རང་གི
ལྕེ་ལ་ནང་མཆོད་བཞག་ནས། བྱང་ཆུབ་མཆོག་ཏུ་ཐུགས་བསྐྱེད་ནས། །དུས་གསུམ་རྒྱལ་བའི་གདུང་འཚོབ་པའི། །རིག་འཛིན་བདག་ཅག་ཐམས་ཅད་ལ། །སྐུ་གསུང་ཐུགས་ཀྱི་དངོས་གྲུབ་སྩོལ། །ཀཱ་ཡ་སིདྡྷི་ཨོཾ། ཝཱཀྐ་སིདྡྷི་
ཨཱཿ ཙིཏྟ་སིདྡྷི་ཧཱུྃ། འཁྲིལ་བའི་མཆོད་ཆེན་སོགས། གསང་མཆོད་དང་། དེ་ཁོ་ན་ཉིད་ཀྱི་མཆོད་པ་གཉིས་མངོན་རྟོགས་རྒྱས་བསྡུས་གང་རུང་ལྟར་བྱ། བསྒྲལ་མཆོད་ནི། རང་གི་ཐུགས་ཁ་ནས་ཁྲོ་བོ་ཁྲོ་མོ་ཕྲ་ཐབས་སྒོ་མ་
སྲས་མཆོག་དམ་ཅན་གྱི་ཚོགས་དཔག་ཏུ་མེད་པ་སྤྲོས་ནས་དགྲ་བགེགས་གདུག་པ་ཅན་ཐམས་ཅད་བསྒྲལ་བར་བསམ་ཞིང༌། དམ་ཚིག་ཆེན་པོ་ནས། ཧཱུྃ་ཧཱུྃ་ཕཊ་ཕཊ་ཀྱི་བར་བསྡུས་པ་བཞིན་བྱས་རྗེས། རཀྟའི་མཆོད་པ་ནི། རྒྱས་
བསྡུས་གང་རུང་སྐབས་དང་མཐུན་པར་བྱ་ཞིང༌། གཏོར་མའི་མཆོད་པ་དང༌། བསྟོད་པ་གཉིས་བསྡུས་པ་བཞིན་བྱའོ། །བཟླས་པའི་སྐབས་སུ་ཧཱུྃ་བཛྲ་ཛྷ་ན་ཀཱི་ལི་ཀཱི་ལ་ཡ་ཞེས་བརྗོད་དུས། རང་གི་སྙིང་ཁའི་ཡེ་ཤེས་སེམས་
དཔའ་ལས། དེ་དང་འདྲ་བ་ཡུམ་མེང་གཅིག་མདུན་དུ་བྱེ་ནས་རང་ལ་ཞལ་ཕྱོགས་པར་བཞུགས་ཛྙཱ་ན་ས་ཏྭ་ཨེ་ཏྲི་ཀོ་ཎ་སོགས་བརྗོད་དུས་རང་གི་སྙིང་ཁར་གྲུ་གསུམ་མཐིང་ནག་གི་དབུས་སུ་པདྨ་ཉི་ཟླའི་གདན་ལ་ཡེ་ཤེས་སེམས་
58

আ
།དཔའ་རང་འདྲ་ཡུམ་མེད་པའི་ཐུགས་ཁར་ཉི་མའི་དཀྱིལ་འཁོར་ལ་རྡོ་རྗེ་ནས་འབྲས་ཙམ་གྱི་ལྟེ་བར་ཧཱུྃ་སྔོན་པོ་ཡུངས་འབྲུ་ཙམ་གྱི་མཐར་ཀཱི་ལ་ཡའི་སྔགས་ཁ་དོག་སྔོན་པོ་སྐྲ་ཤད་ཀྱིས་བྲིས་པ་ལྟ་བུ་གཡས་
སྐོར་དུ་བསམ་ནས། གྲུ་གསུམ་མཐིང་ནག་སོགས་རྒྱས་པ་བཞིན་བརྗོད། རང་གི་སྙིང་ཁའི་ཏིང་ངེ་འཛིན་སེམས་དཔའ་ལས་སྔགས་ཕྲེང་ཁ་དོག་སྔོན་པོ་འོད་ཟེར་དམར་པོ་འཕྲོ་བ་ལྕགས་སྒྲོག་སྦྲེལ་བ་ལྟ་བུ་རྡོ་རྗེའི་དབུས་རང་ནས
བྱུང༌། ཡེ་ཤེས་སེམས་དཔའ་དང་རང་གི་སྣ་བུག་གཡས་ནས་ཕྱིར་ཐོན། མདུན་གྱི་ཡེ་ཤེས་སེམས་དཔའི་སྣ་བུག་གཡོན་ནས་ཞུགས་དེའི་ཐུགས་ཀའི་ཧཱུྃ་ལ་ཐིམ། ཡང་དེ་ལས་སྔགས་ཕྲེང་བྱུང༌། མདུན་གྱི་སྣ་བུག་གཡས་ནས་
༥ ཐོན།
རང་དང་ཡེ་ཤེས་སེམས་དཔའི་སྣ་བུག་གཡོན་ནས་ཞུགས་རྡོ་རྗེའི་དབུས་ར་ནས་སོང༌། །རང་གི་སྙིང་ཁའི་ཧཱུྃ་ལ་ཐིམ་པར་བསམ་ཞིང༌། སྔགས་ཕྲེང་ཕྱིར་འགྲོ་དུས་དེ་ལས་རྡོ་རྗེ་གཞོན་ནུའི་སྐུ་དཔག་ཏུ་མེད་པ་
སྤྲོས། སེམས་ཅན་ཐམས་ཅད་ཀྱི་སྡིག་སྒྲིབ་དང༌། བགེགས་དང་བར་ཆོད་ཐམས་ཅད་ཞི་བར་བྱས། སེམས་ཅན་ཐམས་ཅད་ཡི་དམ་གྱི་ལྷར་གྱུར། སྔགས་ཕྲེང་ནང་དུ་འོང་དུས་སངས་རྒྱས་བྱང་སེམས་བླ་མ་ཡི་དམ་ཐམས་ཅད་
ཀྱི་བྱིན་རླབས་རྡོ་རྗེ་གཞོན་ནུའི་སྐུར་བྱས་ནས་རང་ལ་ཐིམ་པས་རྒྱུད་བྱིན་གྱིས་བརླབ། རང་གི་སྔགས་བརྗོད་པའི་ཚེ་མདུན་གྱི་སྒྲུབ་པའི་དཀྱིལ་འཁོར་བླ་མ་ཡི་དམ་ནམ་མཁའ་གང་བར་བཞུགས་པ་རྣམས་དང༌། སེམས་ཅན་ཡི་དམ་
59

ཕུར་པའི་ཆོས་སྐོར་
གྱི་སྐུར་གྱུར་པ་ཐམས་ཅད་ཀྱིས་རང་གི་སྔགས་བཟླ་གྲོགས་བྱེད་པར་བསམ་ཞིང༌། སྔགས་ཕྲེང་རྒྱུན་མི་ཆད་པར་འཁོར་བ་ལ་སེམས་གཏད་པ་ནི་མན་ངག་དམ་པ་ཡིན་ནོ། །བཟླས་འཕྲོ་འཇོག་པ་ན་ཡུམ་གྱི་སྔགས་ཅི་རིགས་པ་
དང༌་།...འདི་གཏོར་ཟློག་གི་ལྷན་ཐབས་ན་ཡོད། མ་རཀྨོ་སོགས་གཞི་སྙིང་གཅིག་ཏུ་དྲིལ་བ་ཅུང་ཟད་བཟླས་ལ་ལག་པ་ཐལ་མོ་སྦྱར་བའི་བར་དུ་ཕྲེང་བ་བཅུག་ནས་ཁ་རླངས་ཕོག་པར་བྱས་ལ། བདེ་བར་གཤེགས་པ་ཐམས་ཅད་ཀྱི་སྐུ་གསུང་
ཐུགས་ཡོན་ཏན་ཕྲིན་ལས་ཐམས་ཅད་ཀྱི་སྒོ་ནས་བྱིན་གྱིས་བརླབ་ཏུ་གསོལ། མྱུར་དུ་ཕྱག་རྒྱ་ཆེན་པོ་མཆོག་གི་དངོས་གྲུབ་དཔལ་ཆེན་རྡོ་རྗེ་གཞོན་ནུའི་གོ་འཕང་ཚེ་འདི་ཉིད་ལ་ཐོབ་པར་བྱིན་གྱིས་བརླབ་ཏུ་གསོལ། བདག་དང་
སེམས་ཅན་ཐམས་ཅད་ཀྱི་སྡིག་སྒྲིབ་བགེགས་དང་བར་དུ་གཅོད་པ་ཐམས་ཅད་ཉེ་བར་ཞི་བ་དང༌། ཚེ་དང་བསོད་ནམས་དཔལ་དང་འབྱོར་པ་ཐམས་ཅད་འཕེལ་ཞིང་རྒྱས་ནས་བྱམས་པ་སྙིང་རྗེ་བྱང་ཆུབ་ཀྱི་སེམས་ཁྱད་པར་ཅན་རྒྱུད་
ལ་སྐྱེ་བར་བྱིན་གྱིས་བརླབ་ཏུ་གསོལ། མདུན་གྱི་ཡེ་ཤེས་སེམས་དཔའ་འོད་དུ་ཞུ་ནས་རང་ལ་ཐིམ་པས་རང་ཉིད་བཀྲག་མདངས་དང་གཟི་བརྗིད་ནུས་མཐུ་ཕུན་སུམ་ཚོགས་པ་དང་ལྡན་པར་གྱུར། དེ་ནས་སྒེག་ཕྲེང་སོགས་ཀྱི་ཕྱི་
མཆོད་དང་། རང་བྱུང་གདོད་ནས་སོགས་ཤློོ་ཀ་གཅིག་གི་མཐར་མ་ཧཱ་པཉྩ་ཨ་མྲྀ་ཏ་སོགས་ཀྱིས་ནང་མཆོད་ཕུལ་ནས། གྲུ་གསུམ་མཐིང་ནག་འབར་བའི་དཀྱིལ་འཁོར་ནས། །མི་ཟད་དཔལ་ཆེན་རྡོ་རྗེ་གཞོན་ནུའི་སྐུ། །ཞེ་སྡང་
60

2
আ
།ཐུགས་མཆོག་ཡཀྵ་ཧེ་རུ་ཀ། །ཡེ་ཤེས་ཁྲོ་བོ་ཆེ་ལ་ཕྱག་འཚལ་བསྟོད། །ཞེས་དང༌། ལྷ་ཚོགས་འཁོར་བཅས་མ་ལུས་ཀུན། །སྔོན་གྱི་ཐུགས་དམ་རྗེས་དགོངས་ལ། །གདུག་པའི་དགྲ་བགེགས་
བསྒྲལ་བ་དང༌། །ཀཱི་ལ་ཡའི་དངོས་གྲུབ་སྩོལ། །དེ་ནས་གུར་ཞལ་སོགས་ཆོས་སྐྱོང་ཐམས་ཅད་ལ་གཏོར་མ་འབུལ་བའམ། ཡང་ན་ཐུན་དང་པོ་རྣམས་ལ། དཀར་བདུད་དམ་ཅན་རྣམས་ལ་ཕུལ་བ་ཙམ་གྱི་ཆོག་པས། དེ་དག་
གི་གཏོར་མ་ལག་ལེན་བཞིན་བཤམས་པ་ནང་མཆོད་ཆུ་ཆང་གིས་སྦྱངས་ལ། ཨོྃ་བཛྲ་ཀྲོ་དྷ་ཨ་མྲྀ་ཏ་སོགས་ཀྱིས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཡཾ་ལས་རླུང་སོགས་ཕུར་པའི་གཏོར་མ་བྱིན་རླབས་ལྟར་བྱས་
ྋ རྗེས་འབྲུ་གསུམ་བརྗོད་པས་བྱིན་གྱིས་བརླབས། དེ་ནས་གཏོར་མ་འབུལ་ཚུལ་སོགས་སུ་བཤད་པ་བཞིན་བྱ། ཐུན་ཐ་མའི་མཇུག་ཏུ་ཡི་དམ་ཀྱེ་རྡོར་སོགས་དང༌། ལྷན་ཅིག་གཏོར་མ་འབུལ་ན། གཏོར་མ་བྱིན་རླབས་ཀྱེ་རྡོར་ཙ
བཞིན་བྱས་པས་ཆོག་གི་གཞན་བྱིན་རླབས་ཟུར་དུ་མི་དགོས། དེ་རྗེས་ཡེ་ཤེས་ལྔ་ལྡན་སོགས་ཀྱིས་དངོས་གྲུབ་བླང༌། ཡི་གེ་བརྒྱ་པ་ཚར་གསུམ་དང༌། མ་འབྱོར་པ་དང་སོགས་ཀྱིས་ལྷག་ཆད་ཁ་བསྐངས་ནས། རྟེན་ཡོད་པ་
རྣམས་ལ་བརྟན་བཞུགས། མེད་པ་ལ་གཤེགས་གསོལ་སྤྱི་དང་མཐུན་པར་བྱ་ཞིང༌། ཤྲཱི་བཛྲ་ཀུ་མཱ་ར་ཀྲོ་དྷ་རཀྵ་དང༌། ཀ་ཝ་ཙེས་ལུས་བསྲུང་ཞིང་གོ་བགོ །དགེ་བ་འདི་ཡིས་མཐའ་ཡས་སེམས་ཅན་ཀུན་སོགས་ཀྱི་དགེ་རྩ་བསྔོ་

ཕུར་པའི་ཆོས་སྐོར་
བ་དང༌། སྐྱེ་མེད་ཆོས་སྐུ་སོགས་ཀྱི་བཀྲ་ཤིས་རྣམས་རྒྱས་བསྡུས་སྐབས་དང་སྦྱར་ལ་བྱའོ། །ནུབ་ཐ་མ་ལ་སྲུང་མ་རྣམས་ཀྱི་གཏོར་མ་ཕུལ་རྗེས་བསྟོད་པ་བྱས་ལ་མགྱོགས་གཏོར་ཕུལ་ནས། ཡེ་ཤེས་ལྔ་ལྡན་མན་ཆད་བྱ་
ཞིང༌། དུས་རྒྱུན་དུ་བསྙེན་པ་བྱེད་ཚུལ་འདི་ཙམ་གྱི་ཆོག་ལ། སྐབས་སུ་དུས་བཟང་བ་རྣམས་དང༌། བསྙེན་པ་ཐོན་རྗེས་ཚོགས་ལྷག་མ་བསྟན་སྐྱོང་རྣམས་ཀྱང་ལོང་སྐབས་དང་མཐུན་པ་རྒྱས་བསྡུས་གང་འགྲུབ་བྱ། བསྙེན་པའི་
ཚད་ནི་སྟོད་ལས་བྱང་ཆུབ་སྒྲུབ་པ་ལ་ནི་ཚད་མེད་ལ། སྨད་ལས་དགྲ་བགེགས་སྒྲོལ་བའི་དབང་དུ་བྱས་ན་ཀཱི་ལ་ཡ་ལ་ཡི་གེ་སྲོག་ཅན་བཅུ་དྲུག་ཡོད་པས་འབྲུ་འབུམ་གྱི་འབུམ་ཕྲག་བཅུ་དྲུག དེའི་ཁ་སྐོང་ཁྲི་ཚོ་བཅུ་དྲུག སྟོང་
ཕྲག་བཅུ་དྲུག་རྣམས་བཟླས་ནས། བསྙེན་པའི་མཐར་ཁ་སྐོང་གི་སྦྱིན་སྲེག་ནི་ཞི་བའི་སྦྱིན་སྲེག་སྤྱི་དང་ཕལ་ཆེར་མཐུན་ཞིང་གྲངས་ནི་རྫས་ཏིལ་ལམ། ཡུངས་ཀར་གང་རུང་དང་སྔགས་ཀཱི་ལ་ཡ་ཁོ་ན་ལ་གྲངས་བཟུང་ནས་སྐབས་
སུ། སྔགས་ལྷག་ཆད་ཀྱི་ཉེས་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ། ཞེས་སྤེལ་ཚིག་ཅན་ཅི་རིགས་བྱ། བསྙེན་པའི་དུས་ཀྱང་ཀཱི་ལ་ཡ་ཁོ་ན་ལ་སྔགས་ཀྱི་གྲངས་བཟུང་བས་ཆོག་གི་གཞན་ཡུམ་དང་འཁོར་རྣམས་ལ་བསྙེན་པ་ཟུར་དུ་མི་
དགོས་པར་ཕུར་པའི་ཡི་གེ་རྙིང་པ་ལས་བཤད་པས་ཕྱག་ལེན་ཡང་གོང་དུ་བཀོད་པ་འདི་ཁོ་ན་ལ་མཛད་པ་བཞིན་ཡིད་གཉིས་ཐེ་ཚོམ་མི་ཟ་བའི་ཚུལ་གྱི་སྒྲུབ་པ་ལ་ཞུགས་ན་ཡི་དམ་འདི་ཉིད་ཕྲིན་ལས་ཀྱི་ལྷ་ཡིན་པས་སྒྲུབ་ཐག་ཉེ་
::
62

བདུན་བྱོན།
།ཞིང༌། ཁྱད་པར་བཀའ་སྲོལ་བརྒྱུད་པ་འདི་ནས་བརྒྱུད་པ་རྣམས་ལ་བསྙེན་བསྒྲུབ་ཀྱི་དུས་བར་ཆད་མི་འབྱུང་བ་མྱོང་བས་གྲུབ་ཅིང༌། དེ་ཡང་བླ་མ་རྣམས་བྱིན་རླབས་ཀྱི་རྟགས་མཚན་ཐོབ་པ་ཤ་སྟག་ཡིན་
པས་འདི་ལྟ་བུའི་བསྙེན་སྒྲུབ་མཐར་ཕྱིན་ན། གནས་སྐབས་སུ་ཡི་དམ་གཞན་གྱི་གེགས་སེལ་བོགས་འདོན་དུ་འགྱུར་ལ། མཐར་ཐུག་བསླུ་བ་མེད་པར་རྡོ་རྗེ་འཆང་སྐུ་ལྔའི་རང་བཞིན་ཅན་དུ་ངེས་པར་འགྱུར་རོ། །མ་ནོར་བརྒྱུད་པ་
གཉིས་ལས་ལེགས་འོངས་བའི། །ཤིན་ཏུ་ཟབ་པའི་མན་ངག་གནད་འདི་དག །སྙིགས་དུས་བློ་དམན་རྣམས་ཀྱི་ཡུལ་མིན་ཡང༌། །གཞན་ལ་ཕན་པའི་སེམས་ཀྱིས་འདི་བྲིས་པའི། །དགེ་བ་དྲི་མེད་གང་དེས་སྐྱེ་དགུ་ཀུན། །འཁྲུལ་
མེད་དམ་པའི་རྗེས་སུ་རབ་ཞུགས་ཏེ། །ཡང་དག་ལམ་ལ་བརྩོན་པ་ལྷུར་བླང་ནས། །དཔལ་ལྡན་ཀུན་ཏུ་བཟང་པོ་ཉིད་གྱུར་ཅིག །ཅེས་པ་འདི་ནི། རྡོ་རྗེ་ཕུར་པའི་བསྙེན་སྒྲུབ་བྱེད་ཚུལ་ཡི་གེ་རྙིང་པ་རྣམས་སུ་ཅུང་ཟད་མི་གསལ་བ་
གསལ་བར་བྱ་བའི་ཕྱིར། བླ་མའི་མན་ངག་གིས་བརྒྱན་ཏེ། མིའི་དབང་པོ་སྒྲོལ་མ་རབ་བརྟན་དཔལ་བཟང་པོས་བཀས་བསྐུལ་བ་བཞིན། དཔལ་ས་སྐྱ་པཎྚི་ཏ་ཤཱཀྱའི་དགེེ་སློང་འཇམ་དབྱངས་ཀུན་དགའ་བསོད་ནམས་གྲགས་པ་
རྒྱལ་མཚན་དཔལ་བཟང་པོས་སྒྲོལ་བྱེད་ཀྱི་ལོ་ནག་པ་ཟླ་བའི་མཁའ་འགྲོ་འདུ་བའི་དུས་ཉི་ཤུ་ལྔ་ལ་དཔལ་སྣར་ཐང་གི་གཙུག་ཁང་ཆེན་པོར་སྦྱར་བའི་ཡི་གེ་པ་ནི་རྣམ་དཔྱོད་དང་ལྡན་པ་ཟླ་བ་གྲགས་པས་བྲིས་པའོ།། །།ཨི་དཾ་སརྦ་
63

ཕུར་པའི་ཆོས་སྐོར་
སཏྭ་སྱ་ཧི༌